《次韵沈茂实小园偶书》
元代·方回

秋风稉稻又尝新，续食年年肯济贫。
远学佺期响□□，近同东老致仙人。
贵公勋业一杯水，俗子面颜三斛尘。
流火授衣诵豳什，戒寒深恐雁来宾。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。